अधिकारी ने बताया कि ग्रामीणों की मांग पर आयोजित किए जाने वाले इस शिविर में नारायणपुर के कलेक्टर और पुलिस अधीक्षक को ग्रामीणों की शिकायतें सुननी थीं। उन्होंने बताया कि सुरक्षा कर्मी नारायणपुर जिला मुख्यालय से अभियान के लिए रवाना हुए और जब वे करेल घाटी के नजदीक पहुंचे तो माओवादियों ने विस्फोट कर दिया, जिसके बाद गोलीबारी हुयी। उन्होंने बताया कि माओवादी तत्काल घने जंगल में भाग गये।